Source: https://ispis.sk/judikatura/KSKE/5Sd4/2012
Timestamp: 2020-04-01 08:58:07+00:00

Document:
KSKE 5 Sd 4/2012 - iSpis
iSpis Judikatúra – KSKE 5 Sd 4/2012
KS v Košiciach, dátum 18.01.2012, sp.zn. KSKE 5 Sd 4/2012
§ 70 ods. 1 zákona č. 461/2003 § 82 zákona č. 344/2011 § 250o OSP § 146 ods. 1 písm. c) OSP § 246c OSP § 250l ods. 2 OSP § 42 ods. 3 OSP
Súd: Krajský súd Košice Spisová značka: 5Sd/4/2012 Identifikačné číslo súdneho spisu: 7012200042 Dátum vydania rozhodnutia: 19. 01. 2012 Meno a priezvisko sudcu, VSÚ: JUDr. Mgr. Andrea Jurková ECLI: ECLI:SK:KSKE:2012:7012200042.1
Uznesenie Krajský súd v Košiciach v právnej veci, navrhovateľa V. D. G. H. K. S. U. , trvale bytom S., Q. Č.. XX, proti odporkyni Sociálnej poisťovni, ústrediu Bratislava, ul. 29. augusta č. 8, v konaní o invalidnom dôchodku takto
Návrhom zo dňa 21. 12. 2011 sa navrhovateľ domáhal preskúmania zákonnosti rozhodnutia odporkyne zo dňa 30. 11. 2011 č. XXX XXX XXXX, podľa ktorého mu v zmysle ust. § 70 ods. 1 zákona č. 461/2003 Z. z. o sociálnom poistení v znení neskorších predpisov, vznikol nárok na invalidný dôchodok v sume 467,60 eur mesačne.
Navrhovateľ v podanom opravnom prostriedku namietal, že mu pre výšku invalidného dôchodku nebola započítaná suma vymeriavacieho základu v roku 2004 a 2005 a taktiež, že v roku 1998 a 2002 mu boli nesprávne uvedené vylučiteľné doby.
Tunajší súd z písomného vyjadrenia odporkyne zo dňa 12. 01. 2012 zistil, že táto po preskúmaní navrhovateľom vznesených námietok v jeho opravnom prostriedku, vydala dňa 10. 01. 2012 rozhodnutie, podľa ktorého mu v zmysle § 70 ods. 1 zákona č. 461/2003 Z. z. o sociálnom poistení v znení neskorších predpisov, od 10. 11. 2011 vznikol nárok na invalidný dôchodok v sume 505,60 eur mesačne. Podľa ust. § 82 zákona a v súlade s opatrením Ministerstva práce, sociálnych vecí a rodiny SR č. 344/2011 Z. z., ktoré ustanovuje percento zvýšenia dôchodkovej dávky, bol navrhovateľovi od 01. 01. 2012 zvýšený invalidný dôchodok na sumu 522,30 eur mesačne, čím odporkyňa vyhovela jeho opravnému prostriedku zo dňa 21. 12. 2011 v plnom rozsahu tak, ako to vyplýva aj z pripojeného cit. rozhodnutia. Proti uvedenému rozhodnutiu navrhovateľ opravný prostriedok v zákonnej lehote nepodal.
Z obsahu vyššie cit. vyplýva, že opravnému prostriedku navrhovateľa zo dňa 21. 12. 2011 odporkyňa plne vyhovela v rámci autoremedúry.

References: § 70
 § 82
 § 250
 § 146
 § 246
 § 250
 § 42
 súd 
 súd 
 § 70
 súd 
 § 70
 § 82